
Jegyzőkönyv
Készült a Kisbéri és Gidrán Lótenyésztő Országos Egyesület tisztújító közgyűlésén

Üllő, Dóra.major, 2012. 03. 10.

· 10 órakor Mátyás István elnök megállapítja, hogy a közgyűlés nem határozatképes, és bejelenti, hogy a megismételt közgyűlés 10.30-tól lesz.

· 10.30 –kor Mátyás István elnök megnyitja a közgyűlést, a résztvevők száma 72 fő.
· Tájékoztatja a tagságot, hogy a tegnapi napon elhunyt Makkos Vilmos. A közgyűlés résztvevői egyperces néma felállással emlékeznek meg a kiváló lovasemberről.
· Mátyás István ismerteti a napirendi pontokat:
· 1. A kisbéri tenyésztői bizottság szakmai beszámolója / Dr. Pataki Balázs

· 2.A gidrán tenyésztői bizottság szakmai beszámolója / Dr. Mihók Sándor

· 3.Az ügyvezető elnök 2011. évi pénzügyi beszámolója  /Novotni Péter, majd a felügyelő bizottság beszámolója  / Szöllősi Árpád , a beszámoló vitája, elfogadása

· 4. Díjátadások

· 5. Tiszteletbeli Egyesületi Tagválasztás

· 6. A 2012. évi gazdasági terv ismertetése/ Novotni Péter — javaslatok,vita, elfogadás

· 7. Egyebek

· 8. Tisztújítás

Szavazás a napirend elfogadásáról -  a napirend egyhangúlag elfogadva.
Mátyás István ismerteti a közgyűlés lebonyolítására vonatkozó személyi javaslatait:

· jegyzőkönyv-vezető: Janászik Andrea
· Hitelesítők:  Kakas Antal és  Dallos Andor
· A tisztújítást levezető elnök: Dr Németh István .
A közgyűlés az előterjesztett személyeket egyhangúlag elfogadja.
1. napirendi pont: Dr Pataki Balázs megtartja beszámolóját a Kisbéri Tenyésztési Biz. 2011.évi munkájáról
· A mének igen keveset fedeznek.
· A nagy tenyészszemlék helyett több kis tenyészszemlét rendezünk, hogy ne kelljen a lovakat messzire szállítani.

· 2011-ben az OMÉK-on elég nagy létszámban képviseltette magát a fajta

· Az őshonos támogatások kifizetése nagyon nehézkes.
Hozzászólás: Dr. Szabó Lajos: általában igen elégedett az elnökség munkájával


Kéri, hogy a mozgásbírálatnál vegyék figyelembe, hogy a kemény talajon nem úgy mozog a ló, mint a puha talajon

· Szavazás: a beszámolót a közgyűlés egyhangúlag elfogadja.
2. napirendi pont: Dr. Mihók Sándor megtartja szakmai beszámolóját a gidrán tenyésztői bizottság 2011.évi munkájáról

· A mének kihasználtsága jobb a gidrán fajtában, mert az állomány elhelyezkedése más: nagyobb ménesekben van a lovak többsége.
· A Hódmezővásárhelyi Kiállításon nagyon szép állomány jelent meg, a gidrán volt a főszereplő. 

· A nagyobb tenyészeteket minden évben végiglátogatja a bizottság, elkészítik a párosításokat, megnézik az ivadékokat

· A 2011. évi OMÉK-on mindkét felvezetett gidrán ló aranyérmes lett.

· Szavazás:   a beszámolót a közgyűlés egyhangúlag elfogadja.
3. napirendi pont: Novotni Péter megtartja az egyesület pénzügyi beszámolóját az Egyesület 2011. évi munkájáról (melléklet)
· Szöllősi Árpád, az Egyesület Felügyelő Bizottságának elnöke előterjeszti a bizottság véleményét és javaslatát: A beszámolót elfogadásra javasolja, csak kisebb, javítható hibák voltak a költségvetésben. A 2011. évet könyvvizsgáló is ellenőrizte, a jelentésben felhívta a figyelmet ezekre a formai hibákra.
· Szavazás : a beszámolót a közgyűlés egyhangúlag elfogadja.
4. napirendi pont:


· A kisbéri-félvér és gidrán lovakkal legeredményesebben versenyző lovasok díjazása

· Pintér Vanda – G Sovánka – military eredmények 

· Orczifalvi Borbála – Bob herceg Windy, My Boy Magonc, Zselyke – military eredmények 

· Mráz Tamás – Rakéta Remény – díjugrató ifi EB legeredményesebb magyar lovasa
· Ifj Nagy Tibor – Szikrázó Charlie, fogathajtás
· Rákóczi Gergő – North Star Bátor, fogathajtás
· A legeredményesebb lovak tenyésztőinek díjazása
· G Sovánkáért Marócpuszta

· Windyért Janászik Andrea

· Rakéta Reményért a Sárvári MgRT

· Szikrázó Charliért  Istiván László, Nova

· North Star Bátorért Geszterédi László

· Gidran Razbeg Mytocért Kun Lajos

· Különdíjak 

· Vörös József az elmúlt évek, évtizedek munkásságáért, amit a gidrán fajta érdekében kifejtett.

· Lóska János az elmúlt évek, évtizedek munkásságáért, amit a kisbéri-félvér fajta érdekében kifejtett.

5. napirendi pont: Tiszteletbeli tag választása:

· javaslat: Varga István (Keszeg)
· Szavazás: Varga Istvánt a közgyűlés egyhangúlag az Egyesület tiszteletbeli tagjává választja.
6. napirendi pont: Novotni Péter ismerteti az Egyesület 2012. évi gazdasági tervet (melléklet)
Szavazás: a 2012. évi gazdasági tervet a közgyűlés egyhangúlag elfogadja.
7. napirendi pont: Egyebek: 

-- vita arról, hogy mire fordítsuk az 1 %-okból befolyó összeget?

- Egyesületi javaslat: külön kezelni, és a fiatal lovak sportkipróbálására fordítani

-- Suvada János: a lovasok körében az imázs kialakítására: reklámot csináljunk a fajtának

Szavazás: az egyesületi javaslatot a közgyűlés egyhangúlag elfogadja.

· Kun Lajos javaslata: az egyesület járuljon hozzá a Magyar Ló Kupa lovasainak továbbképzéséhez
Információ: lesznek ingyen kurzusok

Szavazás: a javaslatot a közgyűlés egyhangúlag elfogadja.

·  Novotni Péter képes visszatekintést ad az elmúlt 4 éves ciklusról.
Mátyás István megköszöni a tagság eddigi bizalmát, majd a teljes vezetés nevében lemond, és átadja a szót a tisztújítás levezető elnökének, dr. Németh Istvánnak.

 8. napirendi pont: Tisztújítás.

A levezető elnök ismerteti a jelölő bizottságot: 
Varga István, Simon Gábor, Némedi István.
· Ismerteti a választás rendjét:

· A jelölő listára felkerül a jelölő bizottság javaslata. 
· További jelölések a közgyűlés keretében lehetségesek: javaslat, indoklás, nyílt szavazás egyenként a jelölőlistára kerülésről, majd a jelölőlista lezárásra kerül.
· Ha nincs többes jelölés, lehet nyílt szavazással dönteni.

Szavazás: a nyílt szavazásra vonatkozó javaslat abban az esetben, ha nincs kettős jelölés, 2 tartózkodással elfogadva

Szavazatszámláló bizottság: elnök: Dr. Juhász János, tagok: Simon Gábor és Janászik Andrea 

A szavazatszámláló bizottságot a közgyűlés egyhangúlag elfogadja.

A nyílt szavazás a szavazólapok felmutatásával történik. A szavazásban csak a tagok személyesen, ill. a nem természetes személyek bejelentett képviselői vehetnek részt, akik a regisztráció során szavazólapot kaptak.

A jelölőbizottság elmondja a javaslatokat.

Az elnök megállapítja, hogy a közgyűlés regisztrált részvevőinek száma: 72 fő. Minden esetben egyszerű többséggel történik a jelölt-állítás.
A közgyűlés a bizottságokba csak tagokat választ, az elnököt az újonnan megválasztott bizottsági tagok választják meg maguk közül.
Szavazás: 
Elnök: Mátyás István, 1 tartózkodással elfogadva



Ügyvezető elnök: Novotni Péter, egyhangúlag elfogadva


Elnökség 3. tagja: 
Lóska János  nem vállalja a jelölést.





Némedi István, egyhangúlag elfogadva



Kisbéri tenyésztői bizottság, max. 15 fő: a listát a közgyűlés egyhangúlag elfogadja. 

Gidrán tenyésztői bizottság, max. 5 fő: a listán lévő jelölteken kívül javaslat érkezik Dr. Kun Katalin jelölésére.
6 ellenszavazattal, 5 tartózkodással felkerül a listára.
Felügyelő bizottság (max. 3 fő): Dr. Németh István nem vállalja a jelölést.


A listán lévő három jelölt (Szöllősi Árpád, Dr. Juhász János, Pataki Gergely) egyhangúlag elfogadva.

Alevezető elnök 15 perc szünetet rendel el, amíg a szavazócédulák elkészülnek. 

A szünet után a nyílt szavazáshoz használt szavazólapok bevonása mellett kiosztásra kerülnek a név szerinti szavazólapok.

A levezető elnök tájékoztatja a résztvevőket, hogy a szavazócédula abban a kategóriában érvénytelen, melyben a maximális létszámnál több, vagy a jelölőlistán nem szereplő személy van feltüntetve. A jól kitöltött kategóriákban az a szavazat is érvényes, akinek más kategóriában érvénytelen volt a szavazata.

20 perc múlva a szavazatszámláló bizottság ismerteti az eredményt: 
Kisbéri tenyésztői bizottság

	jelölt
	

	Dr. Pataki Balázs 
	61

	Nagy Ferenc
	60

	Varga István (Jákfa)
	60

	Némedi István 
	59

	Németh Imre 
	58

	Szentirmai István dr. 
	58

	Kakas Antal 
	58

	Varga István (Hajdúszoboszló)
	58

	1 érvénytelenGalambos János 
	57

	Boda János 
	57

	Pongrácz László dr. 
	56

	Simon Gábor 
	56

	Lóska János 
	55

	Osztermann József 
	48

	Suvada János 
	43

	Fekete Tamás 
	Nem került megválasztásra

	Fekete Pál 
	Nem került megválasztásra





Érvénytelen szavazat: 1

Gidrán tenyésztői bizottság

	jelölt
	

	Dr. Mihók Sándor 
	58

	Vörös József
	58

	Dallos Andor 
	50

	Jónás Sándor 
	50

	Kopócs Tamás 
	36

	Olasz János 
	Nem került megválasztásra

	Dr. Kun Katalin
	Nem került megválasztásra


Érvénytelen szavazat: 4

A bizottságok tagjaik közül megválasztják az elnöküket. A kisbéri és a gidrán tenyésztői bizottság elnöke lesz az elnökség 4. és 5. tagja.
Bizottsági elnökök: 
Kisbéri tenyésztői bizottság: Pataki Balázs, 
Gidrán tenyésztői bizottság: Dr. Mihók Sándor, 
Felügyelő bizottság: Szöllősi Árpád

A levezető elnök gratulál a megválasztottaknak és eredményes, jó munkát kíván, majd átadja a szót az ímmár harmadszor az egyesület elnökének megválasztott Mátyás Istvánnak.
Az elnök megköszöni az aktív közreműködést mindenkinek, ismerteti a további programot, majd bezárja a közgyűlést.

További program: ebéd, majd mének elővezetése: Aranyforint és Aldato Büszke.
Kmf.





 Janászik Andrea





jegyzőkönyvvezető

Hitelesítők:

Dallos Andor



Kakas Antal
